Il-Viċi Sindku ta' San Pawl il-Baħar Carlos Zarb ħabbar li qed jitwaħħlu tabelli fil-lokalità li jipprojbixxu lin-nies milli jixorbu l-alkoħol fil-pubbliku. Dawn it-tabelli jindikaw li kull min jinqabad jagħmel dan jeħel multa ta' €70. Zarb kiteb fuq Facebook li apparti dan, fadal xi jsir, fosthom li jitwaħħlu anke stickers ġo kull stabbiliment kummerċjali li jbigħ ix-xorb, u anke laqgħat mal-pulizija biex il-liġi tkun verament infurzata. Il-Viċi Sindku żagħżugħ qal li persuni li jixorbu fil-pubbliku jdumu sigħat sħaħ għaddejjin fl-istess postijiet, u sostna li ma jridx jisma' skużi issa li hemm din il-liġi l-ġdida. Il-liġi tiddikjara li ħadd mhu permess li joqgħod f'post pubbliku b'xorb alkoħoliku. Kull stabbilment kummerċjali fil-lokalità li jbigħ ix-xorb irid jagħmel tabella bil-Malti u bl-Ingliż fejn tidher, li tgħid li x-xorb alkoħoliku ma jistax jinxtorob barra. Kull min jorganizza attività f'San Pawl il-Baħar irid jimxi ma' din il-liġi u jikseb il-permessi meħtieġa mill-Kunsill Lokali. Min jinqabad jikser il-liġi jeħel multa ta' €70 għal kull kontravenzjoni, u multa oħra ta' €15 għal kull ġurnata li fiha jkunu qed jinkisru l-proviżjonijiet tal-liġi. Meta kienet għaddiet din il-liġi, Zarb kien qal, "Din hi rebħa għal-lokalità tagħna u jekk niħduha bis-serjetà nistgħu neqirdu l-ghettos li spiċċa jkollna f'numru ta' kantunieri." Ara wkoll Allokati €700,000 għal 5 proġetti f'San Pawl il-Baħar Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b494b232e8c_rand.td-a-rec-img{text-align:left}.td_uid_3_60b494b232e8c_rand.td-a-rec-img img{margin:0 auto 0 0}